**แบบฟอร์มการเขียนแบบถอดประสบการณ์การเรียนรู้ ปีการศึกษา 2563**

**เอกสารแนบ 2**

**ด้านงานวิจัยและงานสร้างสรรค์**

**ประเด็นเทคนิคการเขียนบทความให้ได้ตีพิมพ์ระดับ Q1 Q2**

1. ชื่อ-สกุล ผู้เล่าเรื่อง ศาสตราจารย์ ดร.ศรีสิน คูสมิทธ์ คณะเวชศาสตร์เขตร้อน มหาวิทยาลัยมหิดล

2. ชื่อ-สกุล ผู้บันทึก ดร.อภิชัย ศรีเพียร, ดร.นิภาพร เทวาวงค์, ดร.สุดาภรณ์ เก่งการ และ อ.วรางคณา เล็กตระกูล คณะเทคนิคการแพทย์ มหาวิทยาลัยรังสิต

3. บทบาท หน้าที่ และความรับผิดชอบของผู้เล่าเรื่อง

 ศ.ดร.ศรีสิน คูสมิทธ์ เคยดำรงตำแหน่งเป็นรองอธิการบดีฝ่ายวิจัย ม.มหิดล เมื่อปี พ.ศ. 2545-2550 และ รองอธิการบดีฝ่ายวิชาการ ม.มหิดล เมื่อปี พ.ศ. 2540-2542 มีผลงานวิจัยต่าง ๆ ใน international peer review journal จำนวน 86 เรื่อง และผลงานวิจัยจดสิทธิบัตร 1 เรื่อง มีผลงานวิจัยและวิชาการได้รับรางวัลจากสถาบันทั้งในและต่างประเทศจำนวน 8 รางวัล ได้รับเชิญเป็นวิทยากรในงานประชุมต่าง ๆ 167 ครั้ง เป็น editorial broad จำนวน 10 journals เป็น reviewer ให้กับ international peer review journals จำนวน 20 journals และวารสารในประเทศ 2 journals

4. เรื่องที่เล่า

How to write a manuscript for publication success in international peer-review journals ทำอย่างไรถึงจะเขียน manuscript เพื่อส่งตีพิมพ์ในวารสารต่างประเทศที่มี peer review ให้ได้ประสบความสำเร็จ

5. ความเป็นมาของเรื่องที่เล่า

เพื่อแลกเปลี่ยนเรียนรู้ผลงานวิจัยของตนเองให้ประจักษ์แก่สาธารณชนทั้งโลก ซึ่งจะต้องเผยแพร่ตีพิมพ์ในวารสารที่เป็น international peer review ทั้งนี้เป็นเรื่องที่ไม่ง่ายนัก เป็นอุปสรรคในการเผยแพร่ตีพิมพ์งานวิจัย บางครั้งถูก reject อันเนื่องจากเนื้อหาไม่น่าสนใจ หัวข้อเรื่องไม่ดึงดูด วิธีการเขียนเนื้อหาที่อ่านแล้วไม่เข้าใจ หรือภาษาที่ใช้ไม่ถูกต้อง เป็นต้น จึงเป็นที่มาของหัวข้อว่า ทำอย่างไรถึงจะตีพิมพ์ในวารสาร international peer review ได้สำเร็จ

6. ความรู้เดิม (วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิค หรือกลยุทธ์ที่ใช้) ได้นำมาปรับใช้หรือประยุกต์ใช้อย่างไรในกระบวนการดำเนินงาน ผู้มีส่วนร่วม อุปสรรคหรือปัญหาในการทำงาน และแนวทางการแก้ไข

 ขั้นตอนการเขียน manuscript เริ่มจากการเขียน material and method, table, figure, result, discussion, conclusion ตามด้วย introduction เพื่อให้เนื้อหาสอดคล้องกับผลการทดลอง แล้วจึงเขียน abstract เพื่อสรุปเนื้อหาทั้งหมด และทำการตั้งชื่อเรื่อง (title) และสุดท้ายเป็น acknowledgement

 ซึ่งแต่ละขั้นตอนท่านวิทยากรเสนอเทคนิคในการเขียน ดังนี้

**Title** ชื่อเรื่องสามารถบ่งบอกถึงเนื้อหาหลักทั้งหมด กระชับ ไม่จำเป็นต้องเป็นประโยค ตั้งชื่อเรื่องให้น่าสนใจ หลีกเลื่ยงคำที่ไม่จำเป็น ไม่นิยมตั้งเป็นคำถาม

**Abstract** เป็นส่วนที่ผู้อ่านจะอ่านเป็นอันดับแรกๆ อ่านแล้วทำให้เข้าใจเนื้อหาทั้งหมด เชื่อมโยงถึงบทสรุป ควรรวม keyword เพื่อให้คนอื่นสามารถค้นหาได้ แต่ Keyword ไม่ควรมีคำซ้ำกับชื่อเรื่อง มีสมมติฐานชัดเจน ไม่ควรมีความรู้พื้นหลังมากเกินไป ไม่ควรมีคำย่อ นอกจากที่เป็น universal และไม่ควรมีการอ้างอิง เป็นต้น

**Introduction** กล่าวถึงที่มา และปัญหาว่าทำไมถึงทำการศึกษาเรื่องนี้ สำคัญอย่างไร มีสมมติฐานที่ชัดเจน มีเอกสารอ้างอิงใหม่ไม่น้อยกว่า 5 ปี เนื้อหากระชับ ไม่มากหรือน้อยเกินไป

**Material and method** อธิบายถึงวิธีการศึกษาเป็นไปตามลำดับขั้นตอน วิธีที่เป็นวิธีใหม่ให้อธิบายชัดเจน สามารถทำซ้ำได้ sample ต้องแจ้งจำนวน และช่วงเวลาที่เก็บ การทดลองควรมี control เสมอ และควรมีวิธีการวิเคราะห์ข้อมูล

**Result** อธิบายผลชัดเจน ตอบปัญหาหรือสมมติฐานได้ ใช้สถิติถูกต้อง ผลการทดลองควรลงให้ครบถ้วน ใช้รูปภาพและตารางในการอธิบายผลอย่างเหมาะสม ชัดเจน ไม่ควร duplicate data เช่น ใส่ข้อมูลในตารางแล้วมาบรรยายอีกใน results และเขียนผลอย่างไรต้องวิจารณ์ผลนั้น ๆ เสมอ

**Discussion** ผลที่สำคัญ (major finding) ให้เขียนไว้ในย่อหน้าแรก อธิปรายผลการทดลองว่าตอบสมมติฐานได้อย่างไร เปรียบเทียบการศึกษาที่ผ่านมา อภิปรายผลที่ไม่เป็นไปตามคาด ถ้าผลวิจัยขัดแย้งหรือให้ผลตรงข้ามกับงานวิจัยอื่น ให้อ้างอิงถึงงานวิจัยนั้น และพยายามหาคำอธิบายให้ได้ ควรใส่ limitation ของงานวิจัย การพัฒนาปรับปรุง และการนำไปใช้ประโยชน์

**Conclusion** กล่าวถึงการค้นพบที่สำคัญของงานวิจัยนี้ อาจมี take home message ให้กับคนอ่าน และบทสรุปไม่ควรมีเนื้อหาซ้ำกับ abstract

 ทั้งนี้ในการเขียน manuscript อาจไม่ประสบความสำเร็จ อาจถูกขอให้แก้ไข หรือถูก reject ซึ่ง comment ของ reviewer นั้นมีประโยชน์ ผู้เขียนสามารถนำมาประยุกต์ และปรับปรุงการเขียนให้ดีขึ้น เพื่อตีพิมพ์ในวารสารอื่นแทน ไม่ควรย่อท้อ

7. ผลลัพธ์หรือความสำเร็จที่เกิดขึ้น และความรู้ใหม่ที่ผู้เล่าเรื่องได้เรียนรู้จากประสบการณ์ดังกล่าว

 ได้เรียนรู้เทคนิคและแนวทางการเขียนในแต่ละหัวเรื่อง ในแต่ละขั้นตอน อย่างละเอียดจากท่านผู้เชี่ยวชาญ ซึ่งจะเป็นแนวทาง และสร้างแรงบันดาลใจให้คณาจารย์ของคณะสามารถตีพิมพ์ผลงานของตนเองในวารสาร international peer review journal ได้สำเร็จ ทำให้มีผลงานวิจัยใน international peer review journal ต่าง ๆ หลากหลายเรื่อง ผลงานวิจัยและผลงานวิชาการได้รับรางวัลจากสถาบันทั้งในและต่างประเทศ ตลอดจนอาจได้รับเชิญเป็นวิทยากรในงานประชุมต่าง ๆ และได้รับเชิญเป็น editorial broad และ reviewer ให้กับ international peer review journals และวารสารในประเทศต่อไป